Държавен вестник, бр. 77, 2012 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  77
Чл. 3. (1) При проверката и проучването 
по чл. 33 от Закона за хазарта председателят 
на Държавната комисия по хазарта има право 
да възложи на правоспособно лице, вписано в 
регистъра на АГКК, извършването на незави­
сима експертиза за измерване на отстоянието. 
(2) Независимата експертиза по ал. 1 се 
извършва въз основа на представените доку­
менти, събиране на допълнителни документи 
по преценка на правоспособното лице и след 
проверка на място.
Раздел ІІІ
Начини и технически способи за измерване 
на отстоянието
Чл. 4. (1) Отстоянието по чл. 2, ал. 1 се 
определя върху копие от кадастралната карта 
за територията, на която се намира обектът, в 
който се организират хазартни игри. Копието 
от кадастралната карта се издава от АГКК, 
като обхваща територия с радиус не по-малък 
от 300 метра от главния вход на обекта. 
(2) Върху копието от кадастралната карта 
правоспособното лице нанася данните по чл. 2, 
ал. 4, необходими за определяне на пешеходния 
път. Данните се отразяват въз основа на извър­
шени геодезически измервания или въз основа 
на копие от действащия подробен устройствен 
план, издаден от съответната община.
(3) За удостоверяване съществуването на 
домове за деца, лишени от родителски грижи, в 
радиус 300 метра от главния вход на игралното 
казино или игралната зала съответната община 
издава удостоверение, в което се посочват точ­
ните административни адреси на такива домове.
(4) Върху копието по ал. 2 правоспособното 
лице нанася главния вход на игралното казино 
или игралната зала, всички входове на учили­
щата и домовете за деца, лишени от родителски 
грижи, а в случаите по чл. 2, ал. 5 – всички 
входове на оградата, както и линията на най-
прекия пешеходен път до училищата и домовете. 
Чл. 5. (1) Определяне на отстоянието по 
чл. 2, ал. 1 се извършва по осовата линия на 
най-прекия пешеходен път от главния вход 
на игралната зала или игралното казино до 
най-близкия вход на сградата, а в случаите по 
чл. 2, ал. 5 – до най-близкия вход на ограда­
та на съответното училище или дом за деца, 
лишени от родителски грижи, независимо от 
предназначението на входа. 
(2) Правоспособното лице издава удостове­
рение, в което записва отстоянията от обекта, в 
който ще се организират хазартни игри, до най-
близките входове на училищата и домовете за 
деца, лишени от родителски грижи. Удостовере­
нието се придружава от копието от кадастралната 
карта с нанесени данни и линии по чл. 4, ал. 4.
Допълнителна разпоредба
§ 1. „Главен вход“ на игрално казино или 
игрална зала е входът на сградата, в която се 
организират хазартните игри, през който се 
осъществява достъпът на посетители.
Заключителни разпоредби
§ 2. В случаите, когато за населеното място 
или селищното образувание няма влязла в сила 
кадастрална карта и кадастрални регистри, 
съответната община издава копие от действа­
щите кадастрален план и подробен устройствен 
план. Копието обхваща територия с радиус 
не по-малък от 300 метра от главния вход на 
игралното казино или игралната зала, в която 
се организират хазартни игри. 
§ 3. Наредбата се приема на основание 
чл. 44, ал. 2 от Закона за хазарта.
§ 4. Контролът по изпълнението на наред­
бата се възлага на изпълнителния директор на 
Агенцията по геодезия, картография и кадастър 
и на председателя на Държавната комисия 
по хазарта, които могат да дават съвместни 
указания по прилагането є.
9267
ПОСТАНОВЛЕНИЕ № 242 
ОТ 4 ОКТОМВРИ 2012 Г.
за предоставяне на допълнителни бюджетни 
кредити по бюджета на Министерството 
на регионалното развитие и благоустрой­
ството за 2012 г. за финансиране на обект 
„Път ІІІ – 868 Смолян – Девин – Кричим“
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Министърът на финансите да 
предостави средства в размер 3 500 000 лв. по 
бюджета на Министерството на регионалното 
развитие и благоустройството за 2012 г. за 
финансиране на обект „Път ІІІ – 868 Смо­
лян – Девин – Кричим“.
(2) Средствата по ал. 1 да се осигурят чрез 
преструктуриране на целевите разходи по цен­
тралния бюджет за 2012 г. 
Чл. 2. Министърът на финансите по предло­
жение на министъра на регионалното развитие 
и благоустройството да извърши налагащите се 
от чл. 1, ал. 1 промени по бюджета на Минис­
терството на регионалното развитие и благо­
устройството за 2012 г. по реда на чл. 34, ал. 1 
от Закона за устройството на държавния бюджет 
въз основа на фактически извършените разходи.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението 
се възлага на министъра на финансите и на 
министъра на регионалното развитие и благо­
устройството.
§ 3. Постановлението влиза в сила от 3 ок­
томври 2012 г.
Министър-председател:
 Бойко Борисов
Главен секретар на Министерския съвет: 
Росен Желязков
9268